title: Pantilla
text: Una pantilla ye un grupo numeroso de personas que s'achunta por diversión, porque tienen aficcions, intereses u ideyas en común. Una pantilla ye un grupo mas numeroso que una colla u una quadrilla, que ye un grupo chicorrón d'amigos que se veyen de forma habitual.
  
  En aragonés, y a la contra de como pasa con parolas como «clica» que en aragonés común se ye emplegando d'una forma innocent pero en realidat en a parla viva tiene precisament ixa connotación peyorativa, a parola pantilla no implica asociación pa cometer maldatz ni delitos (castellano pandilla), sino pa pasar uns ratos buenos.
  
  Bells eixemplos d'uso:
  
  Fa anyos que a la romería no i van tantos. Antes sí que nos achuntabanos buena pantilla.
  A(go)ra que setz buena pantilla (de) chovens ya podretz arreglar-tos a Fiesta!
  Aquella orquesta yeran una pantilla como no n'i heba unatra en tot Sobrarbe.
  
  Referencias
  
  Se veiga tamién 
  
  Quadrilla.
  Colla.
  Clica.
  Caterva.
  
  Substantivos colectivos